KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2023. augusztus 30-i rendkívüli ülésére)

TÁRGY: 
A KŐRÖSSZOLG KFT. RÉSZÉRE NYÚJTOTT TAGI KÖLCSÖN SZERZŐDÉS MÓDOSÍTÁSA 
A 100%-ban Kiskőrös Város Önkormányzata tulajdonát képező Kiskőrösi Önkormányzat Településüzemeltetési Szolgáltató Közhasznú Nonprofit Kft. (a továbbiakban: KŐRÖSSZOLG Kft.) ügyvezetője 20 millió Ft tagi kölcsön iránti kérelmet nyújtott be az Önkormányzathoz 2023. márciusában. A Képviselő-testület a 26/2023. határozatával 2023. augusztus 31-i visszafizetési határidővel 20 millió Ft tagi kölcsönt nyújtott. Az Ügyvezető jelezte, hogy a kölcsön visszafizetése a tagi kölcsön szerződésben rögzített határidőig nem fog megvalósulni, kérte a határidő 2023. december 31-re történő módosítását.
Kérelmét azzal indokolta, hogy a Petőfi200 rendezvény kapcsán a pályázat utófinanszírozása miatt likviditási probléma merült fel.
A felügyelő bizottság a napirendi pontot 2023.08.29. napján tárgyalja.

Javaslom, hogy a Képviselő-testület a KŐRÖSSZOLG Kft. részére nyújtott tagi kölcsön szerződés módosításáról a határozat-tervezetben foglaltak szerint döntsön.

Kiskőrös, 2023. augusztus 28.
                                                                                                          
Domonyi László s.k.,
                                                                                                            
 polgármester
HATÁROZAT-TERVEZET
A Képviselő-testület az önkormányzat kizárólagos tulajdonában lévő KŐRÖSSZOLG Kft. tulajdonosi jogait gyakorló hatáskörében:

1. a KŐRÖSSZOLG Kft. részére 20 millió Ft – azaz Húszmillió forint – összegű, kamatmentes visszatérítendő tagi kölcsön 2023. augusztus 31-i visszafizetési határidejét 2023. december 31-re módosítja, a határozat-tervezet melléklete szerint a tagi kölcsön szerződést módosítja.
2. felhatalmazza a polgármestert az 1. pontban megjelölt tagi kölcsön szerződés 1. módosításának aláírására.

3. felkéri a polgármestert, hogy a kölcsön visszafizetéséről a futamidő lejártát követő testületi ülésen tájékoztassa a Képviselő-testületet 

Felelős:
polgármester



ügyvezető 

Határidő:
2023. értelemszerűen


